ระเบียบสำนักงานกองทุนสงเคราะห์การทำสวนยางระเบียบสำนักงานกองทุนสงเคราะห์การทำสวนยางว่าด้วยข้อมูลข่าวสารของราชการพ.ศ. ๒๕๔๓[๑] เพื่อให้การบริหาร การจัดระบบ การขอ การอนุญาตและการบริการข้อมูลข่าวสารของราชการที่อยู่ในความครอบครองหรือควบคุมดูแลของสำนักงานกองทุนสงเคราะห์การทำสวนยางเป็นไปด้วยความเรียบร้อยรวดเร็ว และมีประสิทธิภาพถูกต้องตามกฎหมายและระเบียบราชการ อาศัยอำนาจตามความในข้อ๕ แห่งข้อบังคับสำนักงานกองทุนสงเคราะห์การทำสวนยางว่าด้วยระเบียบการบริหารงานของสำนักงานกองทุนสงเคราะห์การทำสวนยาง พ.ศ. ๒๕๓๗ผู้อำนวยการสำนักงานกองทุนสงเคราะห์การทำสวนยางจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบสำนักงานกองทุนสงเคราะห์การทำสวนยาง ว่าด้วยข้อมูลข่าวสารของราชการพ.ศ. ๒๕๔๓ข้อ ๒ระเบียบนี้ให้ใช้บังคับตั้งแต่บัดนี้เป็นต้นไปข้อ ๓บรรดาระเบียบ ข้อบังคับ และคำสั่งอื่นใดของสำนักงานกองทุนสงเคราะห์การทำสวนยางในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ระเบียบนี้ให้ใช้บังคับแก่พนักงาน ลูกจ้าง และผู้ซึ่งมาช่วยปฏิบัติงานของสำนักงานกองทุนสงเคราะห์การทำสวนยางข้อ ๕ในระเบียบนี้ข้อมูลข่าวสารของทางราชการ หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูล หรือสิ่งใด ๆตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของสำนักงานกองทุนสงเคราะห์การทำสวนยางหน่วยงานของรัฐ หมายความว่า ส่วนราชการ กระทรวง ทบวง กรมและให้หมายความรวมถึง รัฐวิสาหกิจ หน่วยงาน หรือองค์กรของรัฐสกย. หมายความว่า สำนักงานกองทุนสงเคราะห์การทำสวนยางหน่วยงานของ สกย. หมายความว่าสำนักงานกองทุนสงเคราะห์การทำสวนยางกรุงเทพฯสำนักงานกองทุนสงเคราะห์การทำสวนยางจังหวัด สำนักงานกองทุนสงเคราะห์การทำสวนยางอำเภอและหน่วยงานอื่น ๆ ตามที่สำนักงานกองทุนสงเคราะห์การทำสวนยางกำหนดคณะกรรมการ หมายความว่าคณะกรรมการดำเนินการตามพระราชบัญญัติข้อมูลข่าวสารของราชการในสำนักงานกองทุนสงเคราะห์การทำสวนยางเจ้าหน้าที่ประสานงานด้านข้อมูลข่าวสาร หมายความว่า ผู้ปฏิบัติงานด้านเลขานุการให้แก่ผู้ดำรงตำแหน่งตั้งแต่ผู้อำนวยการฝ่ายหรือเทียบเท่าขึ้นไปหัวหน้าสำนักงานกองทุนสงเคราะห์การทำสวนยางอำเภอและให้หมายความรวมถึงผู้ที่ได้รับมอบหมายจากผู้ดำรงตำแหน่งดังกล่าวด้วยข้อ ๖ให้ผู้อำนวยการสำนักงานกองทุนสงเคราะห์การทำสวนยางรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้ผู้อำนวยการสำนักงานกองทุนสงเคราะห์การทำสวนยางมีอำนาจวินิจฉัยสั่งการตามที่เห็นสมควรหมวด ๑คณะกรรมการ ข้อ ๗ ให้มี คณะกรรมการดำเนินการตามพระราชบัญญัติข้อมูลข่าวสารของราชการในสำนักงานกองทุนสงเคราะห์การทำสวนยางประกอบด้วย รองผู้อำนวยการสำนักงานกองทุนสงเคราะห์การทำสวนยางและหัวหน้าส่วนงานต่าง ๆ เป็นประธานกรรมการ และกรรมการ ตามที่ผู้อำนวยการสำนักงานกองทุนสงเคราะห์การทำสวนยางกำหนดให้หัวหน้าสำนักผู้อำนวยการเป็นกรรมการและเลขานุการหัวหน้ากองในสำนักผู้อำนวยการ เป็นกรรมการและผู้ช่วยเลขานุการข้อ ๘ให้คณะกรรมการมีอำนาจและหน้าที่ ดังต่อไปนี้(๑) กำหนดหลักเกณฑ์ หรือมาตรการเกี่ยวกับการบริหารการจัดระบบ การขอ การอนุญาต และการบริการข้อมูลข่าวสารของราชการ(๒) ให้คำแนะนำหรือเสนอความเห็นเกี่ยวกับข้อมูลข่าวสารของราชการที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารของราชการที่เป็นความลับของราชการ(๔) ให้คำแนะนำหรือเสนอความเห็นเกี่ยวกับประเภทของข้อมูลข่าวสารของราชการที่ควรจัดเก็บไว้ที่สำนักงานกองทุนสงเคราะห์การทำสวนยาง หรือส่งไปยังหอจดหมายเหตุแห่งชาติกรมศิลปากร หรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารของราชการ ตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๗) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะกรรมการอนุกรรมการหรือคณะทำงานเพื่อปฏิบัติการในเรื่องใด ๆ ตามที่คณะกรรมการมอบหมาย(๙) เชิญบุคคลใด ๆ มาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐) ดำเนินงานอื่นใดตามที่ผู้อำนวยการสำนักงานกองทุนสงเคราะห์การทำสวนยางมอบหมายข้อ ๙การประชุมคณะกรรมการ ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการไม่มาประชุม ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งเสียงในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ ๑๐ ให้นำความในข้อ๙ มาใช้บังคับกับการประชุมของคณะกรรมการ อนุกรรมการที่คณะกรรมการแต่งตั้งโดยอนุโลมข้อ ๑๑มติของคณะกรรมการให้ถือเป็นยุติ เว้นแต่มีความเห็นเป็นหลายฝ่ายหรือมีเหตุอันสมควรก็ให้เสนอผู้อำนวยการสำนักงานกองทุนสงเคราะห์การทำสวนยางวินิจฉัยต่อไปหมวด ๒การจัดระบบข้อมูลข่าวสารของราชการ ข้อ ๑๒ให้หน่วยงานในสำนักงานกองทุนสงเคราะห์การทำสวนยาง กรุงเทพฯ จัดประเภทข้อมูลข่าวสารของราชการซึ่งอยู่ในความรับผิดชอบที่ประชาชนสามารถเข้าตรวจดูได้ ส่งให้สำนักผู้อำนวยการเพื่อรวบรวมและจัดระบบข้อมูลข่าวสารของราชการนั้นไว้ให้ประชาชนเข้าตรวจดูสำหรับหน่วยงานในส่วนภูมิภาค ให้จัดประเภทข้อมูลข่าวสารของราชการดังกล่าวไว้ให้ประชาชนเข้าตรวจดูได้ในที่ตั้งของสำนักงานกองทุนสงเคราะห์การทำสวนยางจังหวัดและสำนักงานกองทุนสงเคราะห์การทำสวนยางอำเภอการจัดระบบประเภทข้อมูลข่าวสารของสำนักงานกองทุนสงเคราะห์การทำสวนยางที่เปิดเผยได้และที่เปิดเผยไม่ได้ให้เป็นไปตามกฎหมาย ระเบียบ และหลักเกณฑ์ที่คณะกรรมการกำหนดในกรณีมีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ ให้นำเสนอคณะกรรมการวินิจฉัยตามอำนาจหน้าที่ต่อไปข้อ ๑๓ ในการดำเนินงานตามข้อ ๑๒ให้หน่วยงานของสำนักงานกองทุนสงเคราะห์การทำสวนยางจัดให้มีเจ้าหน้าที่เพื่อควบคุมดูแล ตรวจสอบ ติดตามและประสานงาน ในการดำเนินงานดังกล่าวให้เป็นไปด้วยความเรียบร้อยหมวด ๓การขอข้อมูลข่าวสารของราชการและการอนุญาต ข้อ ๑๔ให้หน่วยงานของรัฐ หน่วยงานเอกชน องค์กรเอกชน หรือบุคคลทั่วไปที่ประสงค์จะเข้าตรวจดูศึกษาค้นคว้า ขอสำเนาข้อมูลข่าวสารของราชการทำหนังสือแสดงความประสงค์ต่อผู้มีอำนาจอนุญาตสำหรับกรณีจำเป็นหรือเร่งด่วนอาจขอด้วยวาจาหรือทางโทรสารก็ได้โดยให้แจ้งชื่อตำแหน่งและชื่อหน่วยงานหรือองค์กรที่สังกัด หรือที่อยู่ของผู้ขอสำหรับบุคคลทั่วไปต่อเจ้าหน้าที่ประสานงานด้านข้อมูลข่าวสารทั้งนี้ให้ขึ้นอยู่กับดุลพินิจของผู้อนุญาตการขอข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้หรือตามหลักเกณฑ์ที่คณะกรรมการกำหนดข้อ ๑๕ให้มีคณะกรรมการวินิจฉัยการเปิดเผยข้อมูลข่าวสารของราชการซึ่งคณะกรรมการแต่งตั้งมีอำนาจหน้าที่พิจารณาวินิจฉัยอุทธรณ์คำสั่งมิให้เปิดเผยข้อมูลข่าวสาร หรือคำสั่งไม่รับฟังคำคัดค้านและคำสั่งไม่แก้ไขเปลี่ยนแปลงหรือลบข้อมูลข่าวสารส่วนบุคคลประกอบด้วย บุคคลที่คณะกรรมการมอบหมาย เป็นประธาน ผู้แทนหน่วยงานเจ้าของเรื่องเป็นกรรมการ และให้ผู้แทนสำนักผู้อำนวยการ เป็นกรรมการ และเลขานุการให้บุคคลที่ประสงค์จะอุทธรณ์คำสั่งมิให้เปิดเผยข้อมูลข่าวสารหรือคำสั่งไม่รับคำคัดค้านและคำสั่งไม่แก้ไขเปลี่ยนแปลงหรือลบข้อมูลข่าวสารส่วนบุคคล ยื่นอุทธรณ์ต่อประธานคณะกรรมการเพื่อส่งคำอุทธรณ์ให้คณะกรรมการวินิจฉัยการเปิดเผยข้อมูลข่าวสารของสำนักงานกองทุนสงเคราะห์การทำสวนยางพิจารณาและให้ถือว่าคำวินิจฉัยนั้นเป็นที่สุดข้อ ๑๖การขอข้อมูลข่าวสารของราชการตามหมายเรียกพยานอกสารของศาล ให้นำเสนอผู้อำนวยการสำนักงานกองทุนสงเคราะห์การทำสวนยางหรือผู้ที่ได้รับมอบหมายพิจารณาอนุญาต และให้พนักงานผู้รับผิดชอบตั้งแต่ระดับ ๓ขึ้นไป เป็นผู้รับรองสำเนาข้อมูลข่าวสารของราชการข้อ ๑๗ข้อมูลข่าวสารของราชการใด หากมีกฎหมาย ระเบียบอื่น หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารของราชการและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยหมวด ๔การบริการข้อมูลข่าวสารของราชการ ข้อ ๑๘ให้หน่วยงานของสำนักงานกองทุนสงเคราะห์การทำสวนยางดำเนินการให้บริการข้อมูลข่าวสารของราชการที่มีไว้ให้ประชาชนตรวจดูศึกษา ค้นคว้า ตลอดจนเผยแพร่ ขาย จำหน่ายจ่ายแจกรวมทั้งจัดทำสำเนาข้อมูลข่าวสารของราชการด้วยการบริการข้อมูลข่าวสารของราชการนอกจากที่กล่าวในวรรคหนึ่งให้เป็นไปตามคำแนะนำหรือความเห็นของคณะกรรมการข้อ ๑๙ ข้อมูลข่าวสารของราชการที่อยู่ระหว่างดำเนินการให้ถือปฏิบัติตามข้อ ๑๘ โดยอนุโลมเว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติ พ.ศ. ๒๕๑๗หรือระเบียบที่คณะรัฐมนตรีกำหนดว่าด้วยการรักษาความลับของราชการ หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือที่ผู้มีอำนาจอนุญาตตามข้อ ๑๔ เห็นว่าเป็นเรื่องที่ไม่ต้องเปิดเผยข้อ ๒๐ข้อมูลข่าวสารที่มีไว้เพื่อเผยแพร่ ขาย หรือจำหน่าย ให้คิดค่าใช้จ่ายต่าง ๆตามหลักเกณฑ์ที่คณะกรรมการกำหนดข้อ ๒๑การเรียกค่าธรรมเนียมการเข้าตรวจดู ขอสำเนา หรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่คณะกรรมการข้อมูลข่าวสารของราชการกำหนดการรับรองสำเนาข้อมูลข่าวสารของราชการตามวรรคหนึ่งให้พนักงานที่รับผิดชอบข้อมูลข่าวสารของราชการนั้นตั้งแต่ระดับ ๓หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้งชื่อตัว ชื่อสกุลและตำแหน่ง ตลอดจนวัน เดือน ปี ให้ชัดเจน ทั้งนี้ ให้รับรองตามจำนวนที่ผู้ยื่นคำขอขอให้รับรองข้อ ๒๒รายได้จากการขายหรือจำหน่ายข้อมูลข่าวสารของราชการตามข้อ ๒๐ และค่าธรรมเนียมตามข้อ๒๑ ให้ปฏิบัติตามระเบียบของสำนักงานกองทุนสงเคราะห์การทำสวนยางข้อ ๒๓การบริการส่งข้อมูลข่าวสารของราชการที่เปิดเผยทางโทรสารให้ดำเนินการได้เฉพาะกรณีเร่งด่วนโดยให้คำนึงถึงความสิ้นเปลือง เช่น จำนวนข้อมูลข่าวสาร ระยะเวลาและค่าใช้จ่ายในการส่ง ทั้งนี้ให้ผู้อำนวยการฝ่ายหรือเทียบเท่าขึ้นไป หัวหน้าสำนักงานกองทุนสงเคราะห์การทำสวนยางจังหวัดหัวหน้าสำนักงานกองทุนสงเคราะห์การทำสวนยางอำเภอ หรือผู้ที่ได้รับมอบหมายเป็นผู้พิจารณาอนุญาตข้อ ๒๔การบริการข้อมูลข่าวสารของราชการให้ดำเนินการให้แล้วเสร็จโดยเร็ว ทั้งนี้ให้ถือปฏิบัติตามระเบียบสำนักนายกรัฐมนตรี ว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๒ และที่แก้ไขเพิ่มเติมหมวด ๕สถานที่บริการข้อมูลข่าวสารของราชการ ข้อ ๒๕ให้หน่วยงานของสำนักงานกองทุนสงเคราะห์การทำสวนยางควบคุมดูแลข้อมูลข่าวสารของราชการที่อยู่ในครอบครองหรือควบคุมดูแลให้เป็นไปตามกฎหมายระเบียบ และหลักเกณฑ์ ที่คณะกรรมการกำหนด ทั้งนี้ ให้หน่วยงานดังต่อไปนี้มีหน้าที่นอกจากที่กล่าวมาด้วยแล้ว ดังนี้(๑) ให้สำนักผู้อำนวยการเป็นศูนย์ข้อมูลข่าวสารของราชการและจัดส่วนหนึ่งของสำนักงานกองทุนสงเคราะห์การทำสวนยางเป็นสถานที่บริการข้อมูลข่าวสารของราชการให้แก่หน่วยงานและประชาชนมาติดต่อขอรับศึกษา ค้นคว้า ข้อมูล ข่าวสารของราชการ หรือให้คำแนะนำในการติดต่อกับหน่วยงานของรัฐตั้งอยู่เลขที่ ๖๗/๒๕ ถนนบางขุนนนท์แขวงบางขุนนนท์ เขตบางกอกน้อย กรุงเทพมหานคร ๑๐๗๐๐ โทรศัพท์ ๔๓๔-๐๑๘๐- ๙๑ต่อ ๒๒๐(๒) ให้สำนักผู้อำนวยการเป็นผู้ประสานงานกับหน่วยงานของสำนักงานกองทุนสงเคราะห์การทำสวนยางเพื่ออำนวยความสะดวกให้แก่หน่วยงานของรัฐหรือประชาชนผู้มาขอหรือคัดลอกข้อมูลข่าวสารของราชการที่อยู่ในอำนาจหน้าที่และความรับผิดชอบของสำนักงานกองทุนสงเคราะห์การทำสวนยางหรือให้คำแนะนำในการติดต่อกับหน่วยงานของรัฐ(๓) ให้สำนักงานกองทุนสงเคราะห์การทำสวนยางจังหวัดสำนักงานกองทุนสงเคราะห์การทำสวนยางอำเภอจัดสถานที่บริการข้อมูลข่าวสารของราชการให้แก่หน่วยงานและประชาชนที่มาติดต่อเพื่อขอรับข้อมูลข่าวสารของราชการที่อยู่ในความรับผิดชอบหรือให้คำแนะนำในการติดต่อกับหน่วยงานของรัฐประกาศ ณ วันที่ ๓๑ สิงหาคม พ.ศ. ๒๕๔๓ผ่องเพ็ญ สัมมาพันธ์ผู้อำนวยการสำนักงานกองทุนสงเคราะห์การทำสวนยาง[เอกสารแนบท้าย]๑. หลักเกณฑ์การขอข้อมูลข่าวสารและการขออนุญาต๒. แบบคำขอข้อมูลข่าวสารของสำนักงานกองทุนสงเคราะห์การทำสวนยาง(ดูข้อมูลจากภาพกฎหมาย)พุทธชาด/แก้ไข๒๙ พฤศจิกายน ๒๕๔๕สุกัญญา/ผู้จัดทำ๑๔ พฤศจิกายน ๒๕๔๘จุฑามาศ/ปรับปรุง๖ กรกฎาคม ๒๕๕๘[๑] ราชกิจจานุเบกษา เล่ม ๑๑๙/ตอนพิเศษ ๖๗ ง/หน้า ๔/๑๙ กรกฎาคม๒๕๔๕